Komission tiedonanto - Neuvoston asetuksen (EY) N:o 3093/94 mukainen ilmoitus otsonikerrosta heikentävien valvottavien aineiden tuojille Euroopan yhteisössä



Virallinen lehti nro C 208 , 22/07/1999 s. 0005 - 0006



Neuvoston asetuksen (EY) N:o 3093/94 mukainen ilmoitus otsonikerrosta heikentävien valvottavien aineiden tuojille Euroopan yhteisössä (1999/C 208/07) Tämä ilmoitus on osoitettu yrityksille, jotka aikovat tuoda Euroopan unioniin seuraavia aineita Euroopan yhteisön ulkopuolelta vuonna 2000. I ryhmä CFC-yhdisteet 11, 12, 113, 114 tai 115 II ryhmä muut täysin halogenoidut CFC-yhdisteet III ryhmä halonit 1211, 1301 ja 2402 IV ryhmä hiilitetrakloridi V ryhmä 1,1,1-trikloorietaani VI ryhmä metyylibromidi VII ryhmä bromifluorihiilivedyt VIII ryhmä kloorifluorihiilivedyt. Otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94(1) 7 artiklassa säädetään määrällisten rajojen soveltamisesta tämän ilmoituksen liitteessä I oleviin I-VIII ryhmiin kuuluvien aineiden tuontiin(2). Neuvoston asetuksen (EY) N:o 3093/94 liitteessä I määritellään valvotut aineet ja liitteessä II määritellään I-VII ryhmään kuuluvien aineiden sallitut tuontimäärät. Metyylibromidin (VI ryhmä) määrä perustuu määrään, jonka ensisijaiset tuojat(3) ovat tuoneet ja josta 75 % on tuotettu Euroopan yhteisössä vuonna 1991. Sellaisten HCFC-yhdisteiden eli VIII ryhmään kuuluvien valvottujen aineiden määrä, joita tuottajat ja tuojat voivat saattaa markkinoille ja/tai käyttää omaan lukuunsa Euroopan unionissa, lasketaan neuvoston asetuksen (EY) N:o 3093/94 4 artiklan 8 kohdan mukaisesti. Mainitussa kohdassa säädetään, että komissio määrittää 16 artiklassa säädetyn menettelyn mukaisesti kiintiön jokaiselle tuottajalle tai tuojalle tuottajien ja tuojien markkinoille saattaman tai omaan lukuunsa käyttämän määrän noustessa 80 prosenttiin Euroopan unionin kokonaiskiintiöstä tai viimeistään 1 päivänä tammikuuta 2000 sen mukaan, kumpi näistä edellytyksistä täyttyy ensin. HCFC-yhdisteiden tuontia harjoittavat yritykset kuuluvat johonkin seuraavista luokista: 1) tuojat, jotka haluavat saattaa HCFC-yhdisteitä Euroopan yhteisön markkinoille ja jotka eivät tuota HCFC-yhdisteitä eivätkä aio myydä niitä Euroopan yhteisön tuottajille; 2) tuojat, jotka eivät tuota HCFC-yhdisteitä ja jotka myyvät HCFC-yhdisteitä Euroopan yhteisön tuottajille; 3) Euroopan yhteisön tuottajat, jotka tuovat omaan lukuunsa HCFC-yhdisteitä niiden saatamiseksi Euroopan yhteisön markkinoille. Luokkaan 1 kuuluvien yritysten on haettava tuontikiintiöitä. Jos tuoja kuuluu sekä luokkaan 1 että 2, sen on ilmoitettava selkeästi ne tuotavaksi aiotut määrät, joita ei ole tarkoitettu Euroopan yhteisön tuottajille. Komissio jakaa erillisellä komission päätöksellä Euroopan yhteisön HCFC-yhdisteiden tuottajille HCFC-yhdisteiden markkinoille saattamista koskevat kiintiöt vuodeksi 2000. Luokkiin 2 ja 3 kuuluvien yritysten tuomat määrät sisältyvät tuottajille myönnettyihin markkinoille saattamista koskeviin kiintiöihin. Luokkiin 2 ja 3 kuuluvien yritysten tuontimäärille vaaditaan edelleen tuontilupa, jota on haettava vuoden 2000 aikana. Nämä määrät vahvistetaan komission tuottajille vuodeksi 2000 vahvistamien yksittäisten markkinoille saattamista koskevien kiintiöiden mukaisesti. Euroopan yhteisössä markkinoille saatettavien HCFC-yhdisteiden yhteismäärä on mainitun asetuksen 4 artiklan 8 kohdassa säädetyn menettelyn mukaisesti laskettuna 8079 ODP-painotettua tonnia, josta 4 prosenttia on luokkaan 1 kuuluvien tuojien käytettävissä. Asetuksen soveltamiseksi määrät mitataan ODP-painotettuina tonneina, mikä ilmaisee aineen otsonikerrosta heikentävän vaikutuksen(4). Valvottujen aineiden ryhmien vuonna 2000 sallitut tuontimäärät puhtaana tai seoksessa ovat seuraavat: >TAULUKON PAIKKA> VI ryhmä (metyylibromidi): Metyylibromidin sallittu tuontimäärä vuonna 2000 puhtaana tai seoksessa on 5870 ODP-painotettua tonnia. VIII ryhmä (HCFC-yhdisteet): Kloorifluorihiilivetyjen kokonaismäärä joko puhtaana tai seoksena, jonka tuottajat ja tuojat voivat saattaa Euroopan markkinoille vuonna 2000 on 8079 ODP-painotettua tonnia. Seuraaville tuontiluokille voidaan sallia lisämääriä, jollei mainitun asetuksen 16 artiklan mukaisesta komission päätöksestä muuta johdu: a) Käyttö raaka-aineella: mitä tahansa valvottavaa ainetta, jonka alkuperäinen koostumus muuttuu prosessin aikana täysin. b) Käyttö prosessireagenssilla: valvottavien aineiden käyttöä kemiallisina prosessireagensseina luetelluissa sovelluksissa valmistuneissa laitoksissa joissa päästöt ovat mitättömiä. c) Talteen otetut aineet: valvotut aineet, joita on käytetty koneissa tai laitteissa ja otettu niistä talteen ja jotka on tarkoitus käsitellä uudelleen tai hävittää Euroopan unionissa. d) Kierrätetyt aineet: valvotut aineet, jotka on otettu talteen ja jotka on puhdistettu sellaisten peruspuhdistusmenetelmien kuten suodatuksen ja kuivatuksen avulla. e) Uudelleen käsitellyt aineet: valvotut aineet, jotka on otettu talteen koneista tai laitteista ja jotka on käsitelty uudelleen ja jalostettu sellaisten menetelmien kuten suodatuksen, kuivatuksen, tislauksen tai kemiallisen käsittelyn avulla aineelle määritetyn toimintastandardin palauttamiseksi. f) Hävittäminen: valvotut aineet, jotka on tarkoitus hävittää sellaista Montrealin pöytäkirjan osapuolten hyväksymää tekniikkaa käyttäen, joka saa aikaan kaiken aineen tai sen merkittävän osan pysyvän muuntumisen tai hajoamisen. g) Karanteenikäsittely: valvotut aineet, joita on tarkoitus käyttää karanteenitarkoituksiin Montrealin pöytäkirjan osapuolten määrittelemällä tavalla. h) Kuljetusta edeltävä käsittely: valvotut aineet, joita on tarkoitus käyttää ennen kuljetusta tapahtuvaan käsittelyyn Montrealin pöytäkirjan osapuolten määrittelemällä tavalla. i) Tuotannon siirto: valvotut aineet, jotka on tuotettu kolmannessa maassa EU:ssa sijaitsevan lukuun asetuksen 3093/94 3 artiklan 8 kohdan mukaisesti. Ainoastaan EU:n tuottajat saavat tuoda tämän tuontiluokan tuotteita. j) Välttämättömät käyttötarkoitukset: valvotut aineet, joita on tarkoitus käyttää välttämättömiksi katsottuihin käyttötarkoituksiin Montrealin pöytäkirjan osapuolten päätöksessä IV/25 määriteltyjen ja komission mainitun asetuksen 16 artiklan mukaisesti hyväksymien perusteiden mukaisesti. Välttämättömistä käyttötarkoituksista on julkaistu erillinen ilmoitus. Yritysten, jotka haluavat tuoda valvottuja aineita välttämättömiin käyttötarkoituksiin, on pyydettävä siihen lupaa mainitun ilmoituksen liitteenä olevalla lomakkeella. Niiden yritysten, jotka haluavat saada komission myöntämiä tuontikiintiöitä kahdentoista kuukauden ajanjaksolle 1 päivästä tammikuuta 2000 31 päivään joulukuuta 2000, on haettava komissiolta tuontikiintiötä tämän ilmoituksen liitteessä II olevalla lomakkeella. Komissio antaa tiedoksi kiintiön hakemista suunnitteleville yrityksille, että niiden on lähetettävä liitteessä II oleva ilmoitus yhden kuukauden kuluessa tämän ilmoituksen julkaisemisesta seuraavaan osoitteeseen: Dörthe Ohm Euroopan komissio Pääosasto XI Ympäristö, ydinturvallisuus ja pelastuspalvelu Yksikkö D.3 Rue de la Loi/Wetstraat 200 B - 1049 Bruxelles/Brussel . Lisätietoja saa yllä mainitusta osoitteesta tai puhelimitse numerosta (32-2) 296 36 92 tai faksina (32-2) 296 95 54. Jäljennös hakemuksesta on lähetettävä myös jäsenvaltion toimivaltaiselle viranomaiselle (ks. Liite III). Euroopan komissio käsittelee saamansa hakemukset ja määrittää kiintiöt jokaiselle tuojalle kuullen 16 artiklassa säädettyä hallintokomiteaa. Kaikille hakijoille ilmoitetaan niille myönnetyistä kiintiöistä postitse. Mainitun asetuksen 6 artiklan mukaisesti yritykset voivat tuoda valvottuja aineita ainoastaan siinä tapauksessa, että niillä on komission myöntämä tuontilupa. Vuoden 2000 aikana kiintiön saaneiden yritysten on haettava komissiolta tuontilupa jokaiselle valvottujen aineiden kuljetukselle tuontilupahakulomakkeilla, jotka lähetetään niille kiintiötä koskevan ilmoituksen mukana. Komissio myöntää tuontiluvan, mikäli se katsoo hakemuksen olevan sallitun kiintiön mukainen. Komissio pidättää oikeuden olla myöntämättä tuontilupaa, jos se ei ole vakuuttunut siitä, että tuotavat aineet ovat kuvauksen mukaisia tai että niitä käytetään sallittuihin käyttötarkoituksiin. Talteen otettujen ja uudelleen käsiteltyjen aineiden tuojien on niin ikään toimitettava aineen alkuperää, käyttötarkoitusta ja käsitellymenetelmää koskevat lisätiedot jokaisen lupahakemuksen yhteydessä. Ainetta koskeva analyysitodistus voidaan myös vaatia. (1) EYVL L 333, 22.12.1994, s. 9. (2) Tämän ilmoituksen soveltamisalaan eivät kuulu valvotut aineet tai seokset, jotka tuodaan muunlaisessa valmistetussa tuotteessa kuin aineen kuljetukseen tai varastointiin käytetyssä säiliössä. (3) Metyylibromidin ensisijaiset tuojat ovat tuojia, jotka ovat ostaneet aineen vuonna 1991 suoraan Euroopan unionin ulkopuolisilta tuottajilta. (4) Seosten osalta ODP-painotettuun määrään olisi sisällytettävä ainoastaan valvotun aineen määrä seoksessa. 1,1,1-trikloorietaani saatetaan aina markkinoille stabilointiaineiden kanssa. Tuojien olisi selvitettävä toimittajiltaan stabilointiaineen prosenttiosuus, joka vähennetään ennen ODP-painotetun tonnimäärän laskemista. LIITE I Valvotut aineet >TAULUKON PAIKKA> LIITE II >PIC FILE= "C_1999208FI.000902.EPS"> >PIC FILE= "C_1999208FI.000903.EPS"> ALLEGATO III//ANEXO III//ANEXO III//ANNEX III//ANNEXE III//ANHANG III//BIJLAGE III//BILAG III//BILAGA III//LIITE III//ΠΑΡΑΡΤΗΜΑ III AUSTRIA Mr Paul Krajnik Ministry of the Environment Chemical Department Stubenbastei 5 A - 1010 Wien BELGIUM Mrs Lutgarde Coppens Ministère de la Santé Publique et de l'Environnement Département de l'Environnement 19, Boulevard Pacheco - bte 7 B - 1010 Brussels DENMARK Mr Henri Heron Miljøstyrelsen Strandgade 29 DK - 1401 Copenhagen K FINLAND Mrs Eliisa Irpola Finnish Environment Institute Kesäkatu 6 FIN - 00121 Helsinki FRANCE Mrs Laurence Musset Ministère de l'Environnement DRPR/BSPC 20, Avenue de Ségur F - 75302 Paris 07 SP GERMANY Mr Heinrich W. Kraus Federal Ministry for the Environment Dept. JG 115 Bernkasteler Straße 8 D - 53175 Bonn GREECE Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens IRELAND Ms Nuala McLoughlin Department of the Environment Environment International Custom House IRL - Dublin 1 ITALY Mrs Giuliana Gasparrini Ministry of Environment Atmospheric Pollution Department Via Ferratella in Laterano, 33 I - 00184 Roma LUXEMBOURG Mr Theo Weber Administration de l'Environnement 1, Rue Bender L - 1229 Luxembourg PORTUGAL Ms Cristina Vaz Nunes Ministério do Ambiente Instituto de Meteorologia Rua C ao Aeroporto de Lisboa P - 1700 Lisboa SPAIN Mr Ángel Rascón Ministerio de Medio Ambiente DG de Calidad y Evaluación Ambiental Pza. San Juan de la Cruz s/n 4a Planta - Despacho 4.60 E - 28071 Madrid SWEDEN Ms Maria Ujfalusi Swedish Environmental Protection Agency Naturvårdsverket Blekholmsterassen 36 S - 106 48 Stockholm NEDERLAND Dr. Joop A. van Haasteren Ministerie van Volkshuisvesting, Ruimtelijke Ordening en Milieubeheer Postbus 30945 Rijnstraat 8 2500 GX Den Haag Nederland UNITED KINGDOM Mrs Maria Nolan Department of the Environment, Transport and Regions Global Atmosphere Division 3rd floor - zone 3/C2 Ashdown House 123, Victoria Street UK - SW1E 6DE London